[{"text_idx": "#000004", "text": "Mae\u2019r Ganolfan yn archwilio arferion gweithle sy\u2019n cyflenwi gwaith ansawdd uchel, diddorol ac sy\u2019n cyfoethogi perfformiad a chynhyrchedd busnes. Bydd gwefan PrOPEL yn cynnig llwyfan i rannu cyngor defnyddiol, syniadau a gwersi ymarferol i sefydliadau, a\u2019r cyfan ar sail yr ymchwil a\u2019r dystiolaeth ddiweddaraf."}, {"text_idx": "#000008", "text": "\u2013 Pa mor dda yw eich swydd? \u2013 hyrwyddo cwis yr Athro Alan Felstead sy\u2019n gadael i bobl ymchwilio sut mae eu swydd yn cymharu a\u0302 swyddi pobl eraill."}, {"text_idx": "#000009", "text": "\u2013 Pa mor uchel yw aelodaeth o undebau lle\u2019r ydych chi\u2019n byw? Defnyddio offeryn UnionMaps WISERD sy\u2019n cyflwyno amcangyfrifon o aelodaeth o undebau mewn ardaloedd bychain a chwmpas cydgytundebau \u2013 elfen bwysig wrth fesur ansawdd swyddi."}, {"text_idx": "#000010", "text": "\u2013 Disability Talking, ffilm fer a gynhyrchwyd gan yr Athro Melanie Jones a\u2019r Athro Victoria Wass ym Mhrifysgol Caerdydd sy\u2019n tynnu ar brofiadau pedwar gweithiwr sy\u2019n disgrifio\u2019r rhwystrau a wynebwyd ganddyn nhw yn y gweithle a\u2019r gefnogaeth oedd ar gael iddyn nhw fynd i\u2019r afael a\u0302\u2019r rhwystrau hynny."}, {"text_idx": "#000011", "text": "Dywedodd yr Athro Graeme Roy, Cyfarwyddwr Canolfan PrOPEL: \u201cNod y fenter gyffrous newydd hon yw hybu cynhyrchedd y DU drwy helpu busnesau i gynllunio ac adeiladu gweithleoedd mwy effeithiol. Bydd gwell gweithleoedd yn arwain nid yn unig at gynhyrchedd uwch, mwy o swyddi a llewyrch ond bydd hefyd yn gwella llesiant gweithwyr ar draws y DU."}, {"text_idx": "#000012", "text": "Roedd y materion hyn yn bwysig cyn pandemig COVID-19 ond mewn cyfnod o argyfwng economaidd, mae ro\u0302l gwaith ansawdd uchel, cynhyrchiol, yn fwy hanfodol fyth. Mae adeiladu economi hynod gynhyrchiol sy\u2019n rhoi gwerth ar ro\u0302l y gweithwyr yn amcan allweddol i lawer yn y cyfnod ymadfer."}, {"text_idx": "#000013", "text": "Daw\u2019r Ganolfan a\u0302 llawer o ymchwilwyr blaenllaw y DU yn y maes hwn ynghyd. Bydd yn arddangos yr ymchwil a\u2019r ymarfer gorau diweddaraf ac yn cynnig gwersi ymarferol, pecynnau cymorth a ffyrdd newydd o wneud pethau y gall busnes ddysgu ganddynt.\u201d"}, {"text_idx": "#000014", "text": "I ddathlu\u2019r lansiad, caiff cyfres o weminarau a phodlediadau pwrpasol eu cyflwyno gan bartneriaid Canolfan PrOPEL yn edrych ar thema\u0302u fel rheoli yn ystod Covid-19, cynllunio swyddi, arloesi, llesiant a chynhyrchedd."}]